gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3808, del 04-08-2000 (2000/6444)

Informació pública del projecte de modificació puntual número 5 de les normes subsidiàries de planejament.
----------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6444


Organisme emissor
:   Ajuntament de Siete Aguas

Tipus de document
:   Anunci

Informació pública del projecte de modificació puntual número 5 de les normes subsidiàries de planejament. [2000/X6444]
  
Per haver-ho acordat així el ple de l'Ajuntament, en la seua sessió de data 23 de juny de 2000, i de conformitat amb el que disposa l'article 38.2 de la Llei 6/1994, de 15 de novembre, Reguladora de l'Activitat Urbanística, se sotmet a informació pública el projecte de modificació puntual número 5 de les normes subsidiàries de planejament, pel termini d'un mes comptador des de l'aparició d'aquest edicte en el Diari Oficial de la Generalitat Valenciana. Durant el termini esmentat es podrà examinar el projecte a la Secretaria d'aquest ajuntament i presentar-hi les al·legacions que es consideren oportunes.
Diari Oficial de la Generalitat Valenciana


Sumari del DOGV 3741, del 03-05-2000 (2000/3155)

Informació pública del programa de l'actuació integrada i del projecte d'urbanització corresponent del sector 2 bis agrícola i industrial.
------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3155


Organisme emissor
:   Ajuntament d'Almenara

Tipus de document
:   Anunci

Informació pública del programa de l'actuació integrada i del projecte d'urbanització corresponent del sector 2 bis agrícola i industrial. [2000/3155]
  
Una vegada redactat, per iniciativa municipal, el programa d'actuació integrada (PAI) i el projecte d'urbanització corresponent del sector 2 bis agrícola i industrial, de conformitat amb el que s'estableix en els articles 32, 45 i 46 de la Llei Valenciana 6/1994, Reguladora de l'Activitat Urbanística, i aprovat pel Ple municipal de 6 d'abril de 2000, se sotmet a informació pública aquesta proposta de programa, i s'hi poden presentar al·legacions i/o unes altres alternatives tècniques durant 20 dies, des de la publicació de l'edicte, de conformitat amb el que s'estableix en l'article 46.3 de la Llei Reguladora de l'Activitat Urbanística.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques es farà el dia hàbil següent a la conclusió del termini per a presentar-les.
  
La documentació a què es fa referència es podrà consultar a la Secretaria de l'ajuntament en horari d'oficina, durant els terminis indicats.
  
Cosa que faig pública perquè se'n prenga coneixement.
Diari Oficial de la Generalitat Valenciana


Sumari del DOGV 3902, del 21-12-2000 (2000/9929)

RESOLUCIÓ de 21 de novembre de 2000, de la Universitat de València, per la qual es fa pública la composició de la comissió que ha de resoldre el concurs per a la provisió de una plaça de professor titular d'universitat de l'àrea de coneixement de Medicina Preventiva i Salut Pública (122/2000).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9929


Organisme emissor
:   Universitat de València

Tipus de document
:   Resolució

RESOLUCIÓ de 21 de novembre de 2000, de la Universitat de València, per la qual es fa pública la composició de la comissió que ha de resoldre el concurs per a la provisió de una plaça de professor titular d'universitat de l'àrea de coneixement de Medicina Preventiva i Salut Pública (122/2000). [2000/M9929]
  
Segons el que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i vocals secretaris per aquesta universitat, i realitzat el sorteig establit en l'article 6.6 de l'esmentat Reial Decret 1.888/1984, mitjançant el qual han estat designats pel Consell d'Universitat el vocals corresponents, aquest rectorat fa pública la composició de la comissió de selecció que ha de resoldre el concurs per a la provisió d'una plaça de professor titular d'universitat convocada per la Resolució de la Universitat de València de 18 de maig de 2000 de 2000 (BOE de 13 de juny de 2000), i que és la ressenyada en el full annex.
  
La esmentada comissió s'haurà de constituir en un termini no superior a quatre mesos a comptar des de la publicació d'aquesta resolució en el Boletín Oficial del Estado.
  
Contra aquesta resolució els interessats poden presentar reclamació davant el rector de la universitat, en el termini de 15 dies hàbils a partir del següent dia en què siga publicada.
  
València, 21 de novembre de 2000.- El rector. Pedro Ruiz Torres.
Diari Oficial de la Generalitat Valenciana


Sumari del DOGV 3806, del 02-08-2000 (2000/6380)

Informació pública de l'aprovació definitiva de la modificació de l'estudi de detall de la parcel·la 3.3 Gran Alacant.
----------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6380


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la modificació de l'estudi de detall de la parcel·la 3.3 Gran Alacant. [2000/X6380]
  
El ple d'aquest ajuntament, en la sessió extraordinària del dia 7 de juliol de 2000, acordà aprovar definitivament la modificació de l'estudi de detall de la parcel·la 3.3 de Gran Alacant, d'acord amb el projecte redactat per l'arquitecte Pascual Cámara Esclápez, a instàncies de Torreviñas, SL.
  
Aquest estudi de detall serà executiu una vegada en siga publicada l'aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Cosa que fem pública perquè en prengueu coneixement, segons el que disposen els articles 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; 124 del text refós de la Llei del Sòl i Ordenació Urbana, aprovat per Reial Decret Legislatiu 1/1992, de 26 de juny; i 140 del Reglament de Planejament Urbanístic; tot significant que contra l'acte referit es pot interposar en via administrativa i amb caràcter potestatiu, recurs de reposició en el termini d'un mes. I contenciós administratiu davant de la Sala corresponent del Tribunal Superior de Justícia de la Comunitat Valenciana, en el termini de dos mesos des de la notificació de l'acte, o de la resolució expressa de reposició si n'hi hagués, i en el termini de sis mesos des de la seua desestimació presumpta pel transcurs d'un mes sense haver recaigut resolució expressa.
Diari Oficial de la Generalitat Valenciana


Sumari del DOGV 3692, del 21-02-2000 (2000/1260)

CORRECCIÓ d’errades de la Resolució de 10 de gener de 2000, del secretari general de la Conselleria de Sanitat, per la qual s’ordena la publicació de les bases per a la contractació temporal de 9 places de farmacèutics d’àrea dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1260


Data del document
:   15-02-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * farmacèutic
    * concurs administratiu
    * treball temporal

CORRECCIÓ d'errades de la Resolució de 10 de gener de 2000, del secretari general de la Conselleria de Sanitat, per la qual s'ordena la publicació de les bases per a la contractació temporal de 9 places de farmacèutics d'àrea dependents de la Conselleria de Sanitat. [2000/X1260]
  
Advertida errada per omissió en l'annex III, de la resolució citada, publicada en el DOGV núm. 3.669, de 19.01.2000, pàgs. 888 i 889, s'afegeix el punt següent:
  
4. Coneixements de valencià
  
Per coneixement de valencià, acreditat amb la possessió del certificat expedit o homologat per la Junta Qualificadora de Coneixements de Valencià:
  
a) Certificat de coneixements orals: 0,50 punts.
  
b) Certificat de grau elemental: 1,00 punts
  
c) Certificat de grau mitjà: 1,50 punts
  
d) Certificat de grau superior: 2,00 punts.
  
Per al supòsit de possessió de més d'un certificat, només es valorarà el de màxima puntuació.
  
La publicació de la present correcció d'errades implica l'obertura d'un altre termini de 20 dies per a la presentació de sol·licituds i de documentació a l'efecte de mèrits.
Diari Oficial de la Generalitat Valenciana


Sumari del DOGV 3738, del 27-04-2000 (2000/2857)

Informació pública del projecte de modificació puntual núm. 9 PSU.
------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2857


Organisme emissor
:   Ajuntament d'Algemesí

Tipus de document
:   Anunci

Informació pública del projecte de modificació puntual núm. 9 PSU. [2000/X2857]
  
El Plenari de l'Ajuntament, en la sessió ordinària del 30 de març de 2.000, acordà sotmetre a informació pública el projecte de modificació puntual núm. 9 de la vigent revisió del Pla General, consistent en el canvi de qualificació urbanística, com a dotacional públic, de quatre solars ubicats a llocs diferents, així com la qualificació com a dotacional públic, ús recreatiu, d'una superfície de 9.500 m2 de sòl, classificat com a no urbanitzable.
  
La qual cosa es fa pública, als efectes que qualsevol persona interessada puga examinar l'expedient, i formular-hi les al·legacions que estime oportunes, en el termini d'un mes següent a la publicació d'aquest anunci en el DOGV.
Diari Oficial de la Generalitat Valenciana


Sumari del DOGV 3896, del 13-12-2000 (2000/9798)

Expedient número 61/2000. Adjudicació del lloguer o renting de quatre vehicles per a la Policia Local.
------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/9798


Data del document
:   08-11-2000

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * administració local
    * vehicle
    * adjudicació de contracte administratiu

Expedient número 61/2000. Adjudicació del lloguer o renting de quatre vehicles per a la Policia Local. [2000/X9798]
  
1. Entitat adjudicadora
  
a) Organisme: Ajuntament d'Ontinyent
  
b) Dependència que tramita l'expedient: Béns i Contractació
  
c) Número d'expedient: 61/2000.
  
2. Objecte del contracte
  
a) Tipus de contracte: subministrament.
  
b) Descripció de l'objecte: lloguer o renting de quatre vehicles per a la Policia Local.
  
c) Publicacions: DOGV núm. 3.778, de data 23 de juny de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 4.800.000 PTA (28.848,58 euros), anuals. La durada del contracte serà de 48 mesos.
  
5. Adjudicació
  
a) Data: Comissió de Govern de 27.07.2000.
  
b) Contractista: Axus España, SA
  
c) Nacionalitat: espanyola.
  
d) Import d'adjudicació: 18.884.880 PTA (102.602,79 euros), IVA inclòs.
Diari Oficial de la Generalitat Valenciana


Sumari del DOGV 3716, del 24-03-2000 (2000/2115)

Informació pública del projecte de segona modificació puntual del pla parcial del sector de Rafalcaid (zonificació de les parcel·les 1.2 i 2.1).
------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2115


Organisme emissor
:   Ajuntament de Gandia

Tipus de document
:   Anunci

Informació pública del projecte de segona modificació puntual del pla parcial del sector de Rafalcaid (zonificació de les parcel·les 1.2 i 2.1). [2000/F2115]
  
Per Decret d'Alcaldia de 29 de febrer de 2000, s'ha sotmés a informació pública el projecte de segona modificació puntual del pla parcial del sector 1.2 i 2.1), l'objecte del qual és el reajustament de les condicions d'ús de les referides parcel·les sense afectar als aprofitaments urbanístics del pla parcial. Durant el termini de 20 dies es podrà examinar l'expedient a les dependències d'Urbanisme de l'ajuntament i, si s'escau, formular-hi al·legacions.
Diari Oficial de la Generalitat Valenciana


Sumari del DOGV 3826, del 31-08-2000 (2000/7068)

Convocatòria de bases de llocs vacants de la Policia Local.
-----------------------------------------------------------

### Dades del document

Número de DOGV
:   3826

Data del DOGV
:   31-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7068


Data del document
:   21-08-2000

Organisme emissor
:   Ajuntament de l'Eliana

Tipus de document
:   Convocatòria

Descriptors 

:   * Eliana, l'
    * concurs administratiu
    * policia
    * administració local

Convocatòria de bases de llocs vacants de la Policia Local. [2000/X7068]
  
En el Butlletí Oficial de la Província de València número 196, de data 18 d'agost de 2000, apareixen publicades les bases que han de regir els procediments selectius dels llocs vacants de la Policia Local.
  
El termini de presentació d'instàncies serà de 20 dies naturals, comptador a partir de l'endemà de la publicació del present anunci en el BOE.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 3812, del 10-08-2000 (2000/6267)

RESOLUCIÓ de 27 d'abril de 2000, de la Universitat Politècnica de València, per la qual es nomena el senyor Víctor Manuel García Molla, professor titular d'escola universitària, de l'àrea de coneixement Ciències de la Computació i Intel·ligència Artificial, adscrita al Departament de Sistemes Informàtics i Computació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6267


Organisme emissor
:   Universitat Politècnica de València

Tipus de document
:   Resolució

RESOLUCIÓ de 27 d'abril de 2000, de la Universitat Politècnica de València, per la qual es nomena el senyor Víctor Manuel García Molla, professor titular d'escola universitària, de l'àrea de coneixement Ciències de la Computació i Intel·ligència Artificial, adscrita al Departament de Sistemes Informàtics i Computació. [2000/X6267]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 145/1999, codi 1.755 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Víctor Manuel García Molla, amb DNI núm. 45774060, professor titular d'escola universitària, de la Universitat Politècnica de València, de l'àrea de coneixement Ciències de la Computació i Intel·ligència Artificial, adscrita al Departament de Sistemes Informàtics i Computació.
  
València, 27 d'abril de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3812, del 10-08-2000 (2000/6533)

Informació pública de l'adjudicació del concurs a entitats de depòsit.
----------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6533


Data del document
:   02-08-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * institució financera
    * adjudicació de contracte administratiu

Informació pública de l'adjudicació del concurs a entitats de depòsit. [2000/S6533]
  
Vista la proposta formulada per la Mesa constituïda per al concurs per a la contractació fins al 31 de desembre de 2003, d'entitats de dipòsit per a la prestació de determinats serveis bancaris i financers de la Generalitat Valenciana i Institut Valencià de Finances, considerant complits els tràmits previstos en la legislació vigent i fent ús de les facultats previstes en l'article 35 de la Llei 5/1983, de 3 de desembre, del Govern Valencià, resolc
  
Primer
  
Adjudicar el concurs a les entitats següents:
  
Bancaixa
  
Federación Cajas Rurales
  
Banco de Valencia
  
Banco Santander Central Hispano
  
Banco Bilbao Vizcaya Argentaria
  
Caixa d'Estalvis i Pensions de Barcelona
  
Caja de Ahorros del Mediterráneo
  
Segon
  
Seleccionar com a reserva el Banco de Crédito Local
  
Contra la present resolució, que posa fi a la via administrativa, es podrà presentar recurs contenciós administratiu en el termini de dos mesos, comptats des de l'endemà de la publicació, davant la sala d'aquest ordre jurisdiccional del Tribunal Superior de Justícia de la Comunitat Valenciana.
  
També es podrà interposar, de mode previ, recurs potestatiu de reposició davant el firmant de la resolució, en el termini d'una mes des de l'endemà de la publicació.
  
Tot això d'acord amb el que disposen els articles 45 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, així com els articles 109 i 118 de la Llei 30/1992, de 26 de novembre, de Procediment Administratiu Comú.
  
València, 2 d'agost de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3876, del 13-11-2000 (2000/8862)

RESOLUCIÓ de 29 de setembre de 2000, de l'Institut Valencià de Finances, per la qual s'anuncia una operació financera per l'import de 3.000 milions de iens.
------------------------------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8862


Data del document
:   29-09-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * valor mobiliari

RESOLUCIÓ de 29 de setembre de 2000, de l'Institut Valencià de Finances, per la qual s'anuncia una operació financera per l'import de 3.000 milions de iens. [2000/A8862]
  
Les anuals lleis de pressupostos de la Generalitat Valenciana autoritzen el Govern Valencià perquè, a proposta del conseller d'Economia i Hisenda, emeta deute públic de la Generalitat Valenciana a càrrec de l'endeutament de cada any.
  
El Decret 132/1992, de 20 de juliol, del Govern Valencià, atribueix competències a l'Institut Valencià de Finances i se li adscriuen mitjans personals. D'altra banda, el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana. Així mateix, l'Ordre de 23 de setembre de 1998, de la Conselleria d'Economia, Hisenda i Administració Pública, desplega parcialment el Decret 94/1996, de 21 de maig.
  
Per això i de conformitat amb la normativa vigent, l'Institut Valencià de Finances, resol:
  
Adjudicar a Morgan Stanley & Co. International Limited una operació financera per l'import de 6.489.556.426 de iens, amb les característiques següents:
  
Import nominal: 3.562.791.080 de iens (92.553.954 euros, equivalent a 4.008.913.881 pessetes)
  
Data de desemborsament: 29 de setembre de 2000.
  
Data d'amortització: 30 de setembre de 2002.
  
Tipus d'interés: 0,51% anual.
  
Preu de l'emissió: 100%.
  
València, 29 de setembre de 2000.- El director general de l'Institut Valencià de Finances: José Manuel Uncio Lacasa.